Oes Bejoa hoassnd de Bajerinna, de wia no fraelauffade Misdgrazza hoetnd - zmindasd de in da niadaboareschn Doanagegnd - a waess Gibbs-Oa. Des legnds in a naes Hennanesd ae(n, damid de Henn iarane Oa ned "volegd", des hoaßt irgedwo ins Strou oda ins Hae aenelegd. Wae dann hand de selln Oa weggad und kinnand ned vokauffd wean, und de Gschicht kimmd erschd auff, wenn de Glugghenn dann volla Stoez mid iarane Singal, aeso iarana Nachkommenschaffd, aufmaschiad.